CELEX: 32013D0658
Language: lv
Date: 2013-11-13 00:00:00
Title: 2013/658/ES: Komisijas Īstenošanas lēmums ( 2013. gada 13. novembris ), ar ko noraida pieteikumu nosaukuma ierakstīšanai Garantēto tradicionālo īpatnību reģistrā, kā paredzēts Eiropas Parlamenta un Padomes Regulā (ES) Nr. 1151/2012 ( Pomazánkové máslo (GTĪ)) (izziņots ar dokumenta numuru C(2013) 7615)

15.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 305/22
            
         KOMISIJAS ĪSTENOŠANAS LĒMUMS
   (2013. gada 13. novembris),
   ar ko noraida pieteikumu nosaukuma ierakstīšanai Garantēto tradicionālo īpatnību reģistrā, kā paredzēts Eiropas Parlamenta un Padomes Regulā (ES) Nr. 1151/2012 (Pomazánkové máslo (GTĪ))
   (izziņots ar dokumenta numuru C(2013) 7615)
   (Autentisks ir tikai teksts čehu valodā)
   (2013/658/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas un Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 1. punktu.
   tā kā:
   
               (1)
            
            
               Saskaņā ar Regulas (ES) Nr. 1151/2012 50. panta 1. punktu Komisija ir pabeigusi izskatīt pieteikumu, kurā lūgts ierakstīt nosaukumu Pomazánkové máslo Garantēto tradicionālo īpatnību reģistrā, ko iesniedza Čehijas Republika un kas saņemts 2010. gada 22. decembrī.
            
         
               (2)
            
            
               Komisija 2011. gada 1. aprīlī informēja Čehijas Republiku par to, ka nosaukums máslo ir definēts un attiecībā uz to ir jāievēro lietošanas noteikumi atbilstīgi Padomes Regulai (EK) Nr. 1234/2007 (2), un jo īpaši tās 115. pantam un XV pielikumam, kurā noteikta prasība, ka piena tauku saturs nav mazāks par 80 %, bet nepārsniedz 90 %, taču produkta Pomazánkové máslo apraksts neatbilst šiem noteikumiem. Pēc prasības sakarā ar prasību neizpildi, ko Komisija iesniedza 2011. gada 25. janvārī, Eiropas Savienības Tiesa savā 2012. gada 18. oktobra spriedumā lietā C-37/11 apstiprināja nosaukuma Pomazánkové máslo neatbilstību iepriekš minētajiem Regulas (EK) Nr. 1234/2007 noteikumiem.
            
         
               (3)
            
            
               Regulas (ES) Nr. 1151/2012 2. panta 3. punktā noteikts, ka “šo regulu piemēro, neskarot citus īpašus Savienības noteikumus, kas saistīti ar produktu laišanu tirgū, un jo īpaši ar vienotu tirgu kopīgo organizāciju (..)”; tāpēc jākonstatē, ka pieteikumā, kurā lūgts ierakstīt nosaukumu Pomazánkové máslo Garantēto tradicionālo īpatnību reģistrā, nav ievērota Regula (EK) Nr. 1234/2007, un jo īpaši tās 115. pants un XV pielikums.
            
         
               (4)
            
            
               Ņemot vērā šos elementus, pieteikums reģistrēt nosaukumu Pomazánkové máslo būtu jānoraida.
            
         
               (5)
            
            
               Pasākums, kas paredzēts šajā lēmumā, atbilst Lauksaimniecības produktu kvalitātes politikas komitejas atzinumam,
            
         IR PIEŅĒMUSI ŠO LĒMUMU.
   1. pants
   Pieteikums, kurā lūgts reģistrēt nosaukumu Pomazánkové máslo, ar šo tiek noraidīts.
   2. pants
   Šis lēmums ir adresēts Čehijas Republikai.
   
      Briselē, 2013. gada 13. novembrī
      
         
            Komisijas vārdā –
         
            Komisijas loceklis
         
         Dacian CIOLOȘ
      
   
   
      (1)  OV L 343, 14.12.2012., 1. lpp.
   
      (2)  OV L 299, 16.11.2007., 1. lpp.